Как да избера стол за детето си?
Столът е изключително важен за здравето на детето ви. Основните изисквания са да бъде съобразен с ръста му и да има възможност за т.нар. динамично седене , което гарантира, че тялото няма да стои часове наред в една и съща позиция. Съветваме ви да заложите на ергономичен стол , който може да се наглася спрямо височината на детето.
Какъвто и модел да изберете, ето за какво да следите при покупката на детски стол за бюро:
Когато детето е седнало върху него, двата му крака трябва да опират в пода без усилие.
Трябва да има достатъчно място за движение на раменете, а облегалката да осигурява стабилна опора за гърба, за да се избегне появата на напрежение или болки.
Тапицерията трябва да е изработена от такъв материал, който не запарва и не се пързаля. Това е важно за комфорта и стабилната позиция при седене .


